《题石崇锦障图》
元代·朱德润

浴阳金谷园中花，雕玉为阑绣作遮。琉璃器多出珍馔，玛瑙街长行钿车。

椒房涂香贮歌舞，曳珠珥翠笼轻纱。珊瑚扶疏三四尺，王羊贵戚争豪奢。

那知花淫风雨妒，古来山泽生龙蛇。婵娟坠楼宝珈碎，月明夜半啼惊鸦。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。